

**REPUBLIKA HRVATSKA**

**CENTAR ZA RESTRUKTURIRANJE I PRODAJU**

 Ivana Lučića 6, 10000 Zagreb

Na temelju Odluke Upravnog vijeća Centra za restrukturiranje i prodaju (dalje u tekstu: CERP) oprodaji 3 (tri) poslovna udjela društva 3. MAJ Rijeka 1905 d.o.o. za brodogradnju, Rijeka, javnim prikupljanjem ponuda od 09. rujna 2025. godine, Klasa: 025-02/25-02/5, Urbroj: 360-00/UV25-2025-2 CERP kao zakonski zastupnik Republike Hrvatske objavljuje:

# Javni poziv za prikupljanje obvezujućih ponuda za kupnju 3 (tri) poslovna udjela

# trgovačkog društva u vlasništvu Republike Hrvatske

|  |  |  |  |  |
| --- | --- | --- | --- | --- |
| **DRUŠTVO** | **Broj poslovnih udjela** | **Ukupna nominalna vrijednost poslovnih udjela u EUR** | **% u temeljnom kapitalu** | **Početna cijena prodaje poslovnih udjela u EUR** |
| 3. MAJ Rijeka 1905 d.o.o. za brodogradnju, Rijeka | 3 | 10.313.220,00 | 100,00% | 6.665.000,00 |

Osim plaćanja kupovne cijene za kupnju poslovnih udjela, traži se ispunjenje obveze zadržavanja brodograđevne djelatnosti društva na cjelokupnom pomorskom dobru koje je predmet koncesije.

Pravo na dostavu ponude imaju samo ponuditelji koji otkupe ponudbenu dokumentaciju tijekom javnog prikupljanja ponuda. Postupak podnošenja ponuda i izbora najpovoljnijeg ponuditelja provodi se sukladno uvjetima propisanim u ponudbenoj dokumentaciji.

Trošak preuzimanja ponudbene dokumentacije iznosi 2.000,00 EUR, s naznakom da se ponudbena dokumentacija kupuje za društvo 3. MAJ Rijeka 1905 d.o.o. za brodogradnju, Rijeka i točnim imenom ponuditelja.

Ponuda koja nije dostavljena i pripremljena u skladu s uvjetima iz ponudbene dokumentacije bit će odbačena. Na uplatnici kojom se kupuje ponudbena dokumentacija mora biti naznačeno točno ime ponuditelja, u protivnom će se ponuda smatrati nevažećom i neće se uzeti u razmatranje. Po predočenju dokaza o uplati cijene za ponudbenu dokumentaciju i dostave kontakt-podataka, ponuditelju će biti dostavljen obrazac Izjave o povjerljivosti podataka. Ponuditelj nakon potpisa navedene Izjave stječe pravo preuzeti ponudbenu dokumentaciju te zatražiti od CERP-a ovlaštenje za provedbu dubinskog snimanja Društva.

Obvezujućoj ponudi potrebno je priložiti ponudbeno jamstvo u iznosu od 66.650,00 EUR. Ponudbeno jamstvo može biti u obliku ponudbene bankarske garancije domaće ili strane banke ili se navedeni iznos kao jamčevina uplaćuje na račun CERP-a.

Iznos za naknadu troška preuzimanja ponudbene dokumentacije i ponudbeno jamstvo se uplaćuje na račun CERP-a, kod Erste & Steiermarkische bank d.d., Rijeka / IBAN: HR68 2402 0061 1006 7186 9 / SWIFT: ESBCHR22 model 00 s pozivom na broj 661513 – 25387929862 za trošak preuzimanja ponudbene dokumentacije odnosno s pozivom na broj 27212 – 25387929862 za ponudbeno jamstvo.

**Rok za podnošenje ponude je 17. studenoga 2025. godine do 12:00 sati.**

Danom predaje ponude smatra se dan kada je ista zaprimljena u CERP-u. Ponude podnesene izvan roka i nepotpune ponude neće se razmatrati.

CERP ima pravo ne prihvatiti niti jednu pristiglu ponudu.

|  |  |  |
| --- | --- | --- |
| Kontakt informacije:Centar za restrukturiranje i prodajuIvana Lučića 610 000 Zagreb | Tel:E-mail:Web stranica: | + 385 (0) 1 6346 378sektor-prodaje@cerp.hrwww.cerp.hr |